Almal koer oor hond met twee neuseWallis en Sunny (Foto: Caters News) Wallis, ŉ Golden Retriever, is met twee neuse gebore en almal wat hom sien koer behoorlik oor dié woef. Lana Culley (21) het Wallis verlede jaar aangeneem en sy sê hy is ŉ gelukkige, gesonde hond en speel te lekker saam met sy beste vriend, Sunny (ook ŉ Golden Retriever) in Bournemouth, Engeland. Sy sê vreemdelinge kan nie uitgepraat raak oor Wallis nie. “Ons het Wallis juis gekies omdat hy twee neuse het. Hy is baie oulik en daar is geen ander Golden Retriever soos hy nie!” Wallis en Sunny is glo onafskeidbaar. Wallis se twee neuse is weens ŉ gesplete verhemelte. “Hy is net soos Sunny en het nie ŉ idee dat hy anders lyk nie. As ons foto’s van hom op sosiale media deel, dan kry ons gewoonlik talle kommentare van mense wat dink hy’s te oulik. Ons hele familie is baie lief vir hom en ons sal hom vir niks in die wêreld verruil nie!”